סת' קרי

סת' אדהם קרי (באנגלית: Seth Adham Curry; נולד ב-23 באוגוסט 1990 בשארלוט, צפון קרוליינה שבארצות הברית) הוא כדורסלן אמריקאי המשחק בעמדות הקלע והרכז, בקבוצת גולדן סטייט ווריירז מליגת ה-NBA.

סת' הוא בנו של כדורסלן העבר דל קרי, ואחיו הצעיר של סטפן קרי. בדומה לאחיו, נחשב קרי לאחד מקלעי השלשות המצטיינים בליגה, ועומד על אחוז הקליעה החמישי בטיבו בהיסטוריית הNBA, כ-43% מקשת ה-3.

 נעוריו 
קרי גדל בשארלוט, כשאביו דל שיחק בקבוצת שארלוט הורנטס המקומית, והתחיל לשחק בקבוצת הכדורסל של בית הספר התיכון שלו, התיכון הנוצרי של שארלוט. משפחתו של קרי היא נוצרית מאמינה. קרי משחק עם המספר 30 על חולצתו, כמו אביו ואחיו סטפן. בעבר שיחק גם עם המספר 31.

 קריירת מכללות 
במכללות התחיל לשחק בקבוצת הכדורסל של מכללת ליברטי שבווירג'יניה. בעונתו היחידה בליברטי העמיד ממוצע של 20.2 נקודות למשחק, הממוצע הגבוה ביותר בארצות הברית באותה שנה לשחקן שנה ראשונה במכללות. הוא שבר את שיא הנקודות לעונה של שחקן שנה ראשונה ב ה"ביג סאות'". כעבור עונה אחת, כאמור, עבר לשחק בקבוצת הכדורסל של אוניברסיטת דיוק שבדרהאם, צפון קרוליינה, תחת המאמן המוערך מייק ששבסקי.

קרי לא היה יכול לשחק בעונה שלאחר מעברו לדיוק, עקב חוקי ה-NCAA שמונעים זאת. הוא נכנס לחמישייה בעונתו הראשונה כשחקן מן המניין, עקב פציעה באגודל של קיירי אירווינג. בעונתו האחרונה במכללות הוא נבחר לחמישיית העונה של קונפרנס החוף המזרחי, כשהוא מעמיד ממוצעים של 17.5 נקודות, עם 47% דיוק בזריקות מהשדה ו-44% בזריקות ל-3 נקודות.

 קריירה מקצוענית 
 השנים הראשונות 
קרי נרשם לדראפט 2013, אך לא נבחר בו. באוגוסט 2013 חתם על חוזה לא מובטח בגולדן סטייט ווריורס מה-NBA, שבה שיחק אז גם אחיו, סטפן. אחרי שישה משחקים בקדם-עונה, הווריורס שחררו את קרי. בנובמבר חתם קרי על חוזה כחלק מהסגל המורחב של סנטה קרוז ווריורס מליגת הפיתוח של ה-NBA. במשחקו הראשון עם סנטה קרוז רשם קרי 36 נקודות, 6 אסיסטים ו-3 ריבאונדים, כשהוא מדייק ב-12 מתוך 19 זריקות מהשדה.

ב-24 בדצמבר אותה שנה חתם קרי על חוזה עם קבוצת ממפיס גריזליס, וב-5 בינואר הופיע לראשונה ב-NBA במדיה. באותו יום הוא גם נופה מסגל הגריזליס, וחתם מחדש לאחר ארבעה ימים בסנטה קרוז. בפברואר אותה שנה נבחר להשתתף במשחק האולסטאר של ליגת הפיתוח של ה-NBA. במרץ חתם על חוזה לעשרה ימים עם קבוצת קליבלנד קבאלירס, שבסופו שוחרר מהקבוצה, ויום לאחר מכן חזר לסנטה קרוז. ממוצעיו של קרי באותה עונה בליגת הפיתוח היו 19.7 נקודות, 3.1 ריבאונדים, 5.8 אסיסטים ו-1.4 חטיפות ב-38 משחקים.

בקיץ 2014 שיחק קרי בליגת הקיץ של אורלנדו במדי אורלנדו מג'יק ובליגת הקיץ של לאס וגאס במדי פיניקס סאנס. בסוף ספטמבר חתם קרי על חוזה לא מובטח באורלנדו. אחרי מחנה האימונים בקדם העונה המג'יק החליטו אמנם לנפות אותו מסגל הקבוצה הבכירה, אך לפני כן הזכויות עליו בליגת הפיתוח עברו בטרייד לקבוצת ליגת הפיתוח של אורלנדו - אירי בייהוקס, וכך שמרו עליו תחת ידם.

קרי שיחק באותה עונה באירי, ואף נבחר שוב לאולסטאר ליגת הפיתוח. במרץ 2015 חתם קרי על חוזה לעשרה ימים עם פיניקס, שלא חודש בסיום התקופה. קרי חזר לאחר מכן לבייהוקס ונשאר לשחק שם עד סוף העונה. ממוצעיו בעונה זו היו 23.8 נקודות, 3.9 ריבאונדים, 4.2 אסיסטים ו-1.4 חטיפות למשחק. בסיום העונה נבחר קרי לחמישיית העונה של ליגת הפיתוח.

 סקרמנטו קינגס 
בליגת הקיץ של לאס וגאס בעונת 2015 שיחק קרי במדי קבוצת ליגת הקיץ של ניו אורלינס פליקנס. קרי קלע בממוצע 24.3 נקודות למשחק, מה שהקנה לו מקום בנבחרת העונה של ליגת הקיץ. ב-22 ביולי 2015 חתם קרי על החוזה המובטח הראשון שלו ב-NBA, שכלל שכר של שני מיליון דולרים על פני שתי עונות במדי סקרמנטו קינגס.

הקינגס החתימו את קרי בגלל יכולת הקליעה הטובה שלו מעבר לקשת השלוש, כשהוא עומד על 43 אחוזי דיוק בקליעה מהטווח הזה בליגת הפיתוח עד החתמתו. הופעת הבכורה שלו במדי הקינגס הייתה ב-10 באוקטובר 2015, בניצחון על לוס אנג'לס לייקרס, כשהוא קולע שתי נקודות. ב-28 במרץ הוא קלע 21 נקודות בהפסד לפורטלנד טרייל בלייזרס, שיא קריירה ב-NBA. ב-11 באפריל ביצע לראשונה דאבל דאבל, כשהוא קולע 20 נקודות ומוסר 15 אסיסטים ב-38 דקות בניצחון הקינגס על פיניקס.

קרי סיים את עונת  עם ממוצעים של 6.8 נקודות, 1.5 אסיסטים ו-1.4 ריבאונדים ב-44 משחקים, עם אחוז דיוק של 45.1 בקליעה לשלוש. בסוף העונה קרי בחר להשתמש באפשרות היציאה שלו מהחוזה, ויתר על מיליון דולרים והפך לשחקן חופשי מוגבל. ב-15 ביולי חתם בקבוצת דאלאס מאבריקס.

 דאלאס מאבריקס 
קרי פתח עם דאלאס את עונת  כמחליף, אך אט אט התקדם לחמישייה. במהלך העונה שיפר קרי שלוש פעמים את שיא הקריירה שלו בנקודות. הוא קלע 23 נגד לוס אנג'לס לייקרס בתחילת נובמבר, כאמור, מספר שיא - שהשווה לאחר פחות משבועיים מול סן אנטוניו ספרס. בינואר קלע 24 נקודות והוסיף לכך שיא קריירה בריבאונדים - 10, מה שהוביל לניצחון מול אותה קבוצה מסן אנטוניו, שבמשחק הקודם ניצחה היא. בסוף פברואר קלע 31 נקודות בהפסד למינסוטה, שיא קריירה נוסף, שאליו התקרב שלושה ימים לאחר מכן - כשקלע 29 בניצחון מול מיאמי היט. ב-7 באוקטובר 2017 נפצע קרי בשוקה השמאלית וגמר את העונה.

פורטלנד טרייל בלייזרס
לקראת עונת  חתם על חוזה בפורטלנד טרייל בלייזרס.

החזרה לדאלאס
ביולי 2019 חתם קרי על חוזה בדאלאס מאבריקס, בה שיחק בעבר בעונת 2016/2017.

פילדלפיה 76'
לקראת עונת  הועבר בטרייד לפילדלפיה 76', תמורת ג'וש ריצ'רדסון וטיילר ביי.

ב-16 ביוני 2021, במהלך הסיבוב השני של הפלייאוף, קרי רשם שיא קריירת פלייאוף חדש של 36 נקודות במשחק 5 מול אטלנטה הוקס.

 ברוקלין נטס 
בפברואר 2022 הועבר קרי בטרייד יחד עם בן סימונס, אנדרה דראמונד ושתי בחירות סיבוב ראשון בדראפט לברוקלין נטס, בתמורה לג'יימס הארדן ופול מילאספ. בעת הטרייד רשם קרי עונה מצוינת מקשת ה-3 עם אחוז קליעה של %40, והחזיק באחוז קליעה של 43% במהלך כל הקריירה - החמישי בגובהו בהיסטוריית הליגה.

 סטטיסטיקות הקריירה ב-NBA 
בעונה הסדירה
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות		   ממפיס  1  0  4.0  0.000  0.000  0.000  0.0  0.0  0.0  0.0  0.0   קליבלנד  1  0  9.0  0.333  1.000  0.000  1.0  0.0  2.0  0.0  3.0   פיניקס  2  0  4.0  0.000  0.000  0.000  1.0  0.5  0.0  0.0  0.0   סקרמנטו  44  9  15.7  0.455  0.450  0.833  1.4  1.5  0.5  0.1  6.8   דאלאס  70  42  29.0  0.481  0.425  0.850  2.6  2.7  1.1  0.1  12.8   פורטלנד  74  2  18.9  0.456  0.450  0.846  1.6  0.9  0.5  0.2  7.9   דאלאס  64  25  24.6  0.495  0.452  0.825  2.3  1.9  0.6  0.1  12.4   פילדלפיה  57  57  28.7  0.467  0.450  0.896  2.4  2.7  0.8  0.1  12.5 	 פילדלפיה  45  45  34.8  0.485  0.400  0.877  3.4  4.0  0.8  0.2  15.0 ברוקלין  19  19  29.9  0.493  0.468  0.857  2.6  2.6  0.9  0.2  14.9   ברוקלין	 61  7  19.9  0.463  0.405  0.927  1.6  1.6  0.6  0.1  9.2 	 דאלאס  36  3  12.7  0.372  0.363  0.895  1.4  0.8  0.5  0.1  4.3 שרלוט  8  1  19.8  0.441  0.321  0.917  2.0  1.8  0.6  0.4  9.0 קריירה  482  210  23.5  0.471  0.431  0.864  2.1  2.0  0.7  0.1  10.4

בפלייאוף
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות		 	 פורטלנד	 16  0  20.4  0.366  0.404  0.818  1.6  0.8  0.8  0.3  5.6 	 דאלאס	 6  0  28.8  0.585  0.476  1.000  1.8  1.3  1.0  0.0  12.8 	 פילדלפיה	 12  12  31.8  0.578  0.506  0.789  2.3  2.3  0.8  0.3  18.8 	 ברוקלין	 4  4  33.0  0.564  0.522  0.667  2.5  3.0  0.3  0.8  14.5 	 ברוקלין	 3  0  19.3  0.526  0.333  0.667  1.0  2.0  0.0  0.0  8.3 קריירה  41  16  26.1  0.524  0.468  0.805  1.9  1.6  0.7  0.2  11.6

 קישורים חיצוניים 

 Seth Curry G-League Stats. Basketball Reference

 הערות שוליים 

קטגוריה:אמריקאים ילידי קרוליינה הצפונית
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:שחקני NBA שלא נבחרו בדראפט
קטגוריה:כדורסלני ממפיס גריזליס
קטגוריה:כדורסלני קליבלנד קאבלירס
קטגוריה:כדורסלני סקרמנטו קינגס
קטגוריה:כדורסלני פיניקס סאנס
קטגוריה:כדורסלני דאלאס מאבריקס
קטגוריה:כדורסלני פורטלנד טרייל בלייזרס
קטגוריה:כדורסלני סנטה קרוז ווריורס
קטגוריה:קרוליינה הצפונית: כדורסלנים
קטגוריה:כדורסלני לייקלנד מג'יק
קטגוריה:כדורסלני אוניברסיטת ליברטי
קטגוריה:כדורסלני אוניברסיטת דיוק
קטגוריה:כדורסלני פילדלפיה 76'
קטגוריה:אמריקאים שנולדו ב-1990